 & 

**V Borovnici izveden 1. projekt »300 otrok na konja«**

**V Konjeniškem centru EOHIPPUS na Bregu pri Borovnici je bil v petek, 21.10.2016 uspešno izpeljan 1. Projekt »300 otrok na konja« v naši občini.**

**Projekt KZS poteka po vsej Sloveniji že 4.leto , z namenom da se v različne programe s poniji in konji brezplačno vključi čimveč otrok iz celotne države.**

**KZS izvaja projekt v sodelovanju s registriranimi konjeniškimi centri po vsej Sloveniji in je podprt tudi s strani Olimpijskega komiteja Slovenije in Fundacije za šport.**

**Cilj projekta je predvsem predstavitev konjeništva širši javnosti in dostopnost in popularizacija konjeništva, saj nam ta izjemni šport poleg stika z naravo, omogoča še številne prednosti.**

**Konjeniški šport dokazano pozitivno vpliva na :**

**-gibalne in psihosocialne funkcije otrok**

**-dinamično zdravljenje, ki ni usmerjeno le na odpravljanje ali zmanjševanje bolezni , ampak tudi na razvoj potencialov, samouresničenja razvoj socialnosti in humanega odnosa**

**-zmanšanje stresa**

**Konjeniški center EOHIPPUS , ki je kot registriran član KZS, prevzel izvedbo projekta, bo v l.2017 praznoval 20l svojega obstoja.**

**Med najpomemnejšimi dosežki centra je 1. in 3.mesto na državnem prvenstvu v preskakovanju zaprek dve leti zapored, številne zmage v pokalu Slovenije članov, mladincev in mlajših mladincev in priznanje Ministra za kmetijstvo, gozdarstvo in prehrano RS za dosežke v reji, zaradi številnih premiiranih žrebet, zmag v Sloveniji in na mednarodni tekmi žrebet.**

**Na prireditvi so vsi udeleženci lahko krtačili, krmili, jahali konja ali ponija, se udeležili ustvarjalnih delavnic,sodelovali v nagradnem žrebanju za 3 »poni pakete«, poleg tega je bilo prikazano:**

**-čiščenje in nega konj**

**-uzdanje in sedlanje**

**-šola jahanja**

**-preskakovanje ovir**

**Za mrzle prstke je bil na voljo topel čaj in sladki prigrizki.**

**Zaradi dobrega odziva in številnih iskric v očeh najmlajših, bo projekt v letošnjem letu izveden še enkrat . Datum bo objavljen na** [**www.eohippus.si**](http://www.eohippus.si) **in facebook strani eohippus d.o.o.**

**Vsem sodelujočim se zahvaljujemo za udeležbo in opravičujemo za malo čofotanja po lužah, ki jih je za sabo pustil deževen teden!**